LIITE 1

# OIKAISUVAATIMUSOHJE (liitetään laskuun)

## Hautaustoimen maksu

## [Seurakunnan / seurakuntayhtymän nimi]

Hautaustoimesta perittäviin maksuihin tyytymätön voi tehdä hautaustoimilain 27 §:n nojalla kirjallisen oikaisuvaatimuksen. Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen).

### Tiedoksianto asianosaiselle

(Täytetään asianosaiselle annettavaan oikaisuvaatimusohjeeseen sekä viranomaiselle jäävään kaksoiskappaleeseen.)

Lähetetty tiedoksi kirjeellä [Asianosainen]

Annettu postin kuljetettavaksi, pvm / tiedoksi antaja:

Luovutettu asianosaiselle [Asianosainen]

Paikka, pvm ja tiedoksi antajan allekirjoitus: Vastaanottajan allekirjoitus:

Päätös on annettu asianosaiselle tiedoksi sähköpostilla, joka on lähetetty [päivämäärä]

#### OIKAISUVAATIMUSAIKA JA SEN ALKAMINEN

Oikaisuvaatimusaika lasketaan päätöksen tiedoksisaannista tiedoksisaantipäivää lukuun ottamatta. Oikaisuvaatimus on tehtävä **30 päivän kuluessa** päätöksen tiedoksisaannista. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

#### TIEDOTTAMINEN KUOLINPESÄN OSAKKAILLE

Jos hautausjärjestelyistä huolehtii vainajan kuolinpesän osakas, hänen on ilmoitettava tiedoksisaannista muille pesän osakkaille. Jos hautausjärjestelyistä huolehtiva henkilö ei ole kuolinpesän osakas, hänen on ilmoitettava asiasta sille pesän osakkaalle, jonka hallussa kuolinpesä on tai pesänhoitajalle tai jos kuolinpesä on usean osakkaan yhteisessä hallinnossa, yhdelle heistä. Tällöin osakkaan on ilmoitettava tiedoksisaannista muille pesän osakkaille. Hallintolain 68 §:n mukaan ilmoitusvelvollinen on velvollinen korvaamaan ilmoittamatta jättämisestä taikka sen viivästymisestä aiheutuneen vahingon, sikäli kuin se laiminlyönnin laatuun ja muihin olosuhteisiin nähden harkitaan kohtuulliseksi.

#### OIKAISUVAATIMUKSEN TOIMITTAMINEN

### Oikaisuvaatimusviranomainen

Viranomainen, jolle oikaisuvaatimus tehdään ja yhteystiedot:

[ ] **kirkkoneuvosto/yhteinen kirkkoneuvosto**

Käyntiosoite:

Postiosoite:

Sähköposti:

Oikaisuvaatimuksen on oltava perillä oikaisuvaatimusajan viimeisenä päivänä ennen viraston aukioloajan päättymistä. Oikaisuvaatimuksen voi omalla vastuullaan lähettää postitse, lähetin välityksellä tai sähköisesti. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että sitä voidaan käsitellä.

### Oikaisuvaatimuksen sisältö

Oikaisuvaatimus on tehtävä kirjallisesti ja siitä on käytävä ilmi:

* oikaisuvaatimuksen tekijän nimi ja tarvittavat yhteystiedot asian hoitamiseksi
* lasku, johon oikaisua vaaditaan
* millaista oikaisua vaaditaan
* millä perusteilla oikaisua vaaditaan.

### Lisätietoja antaa

[viranomaisen nimi ja yhteystiedot]